**Jason Kouchak** je francúzsky klavirista, skladateľ a pesničkár, venujúci sa aj charite.

Život
-----

Jason Mariano Kouchak sa narodil vo francúzskom Lyone. Študoval na Westminster School, klasickú hru na klavír na Royal College of Music a University of Edinburgh. Je potomkom Alexandra Kolčaka, ruského námorného veliteľa.

### Kariéra

Jason Kouchak vydal päť albumov, z ktorých dva boli nahrané v štúdiu na Abbey Road. Objavil sa v britskej televízii (BBC) a japonskej NHK, kde prezentoval svoje vlastné hudobné skladby. Ako klavirista prezentoval klasickú hudbu vo viacerých krajinách, vrátane Hong Kongu, Singapuru a Japonska. Účinkoval v Royal Festival Hall (Londýn), Salle Pleyel (Paríž), v Mariinskom divadle (Petrohrad) a na medzinárodnom festivale v Edinburghu.

Medzi ďalšie predstavenia patrí "*The Moon represents my Heart*" usporiadané pre Julian Lloyda Webbera a Jiaxin Cheng v Chelsea Arts Club pri prilezitosti Webberovych 60. narodenín a gala koncert na Chopinove 200. výročie narodenia v Guildhall, či koncert so speváčkou a herečkou Elaine Paige v roku 2010.

Tiež spieval v kabaretných predstaveniach v Café de Paris a Café Royal.

Jason hral v roku 2012 na Galle Literary Festival s Tomom Stoppardom. V rovnakom roku vydal klavírny recitál pri príležitosti otvorenia londýnskej Chess Classic. V roku 2012 sa stal hudobným riaditeľom pri 20. výročí francúzskeho filmového festivalu v Londýne a Edinburghu, koncertoval na na britskom veľvyslanectve v Paríži.

### Vybrané vystúpenia

V roku 1990 bol hosťujúcim umelcom na 60. narodeninách princeznej Margaréty v hoteli Ritz a v tom istom roku sa objavil ako klasický pianista na premiére Zeffirelliho filmu Hamlet.

Kouchak v roku 1998 hral svoju skladbu "Sakura" pre cisára Akihita v londýnskom Victoria and Albert Museum. S touto skladbou vystupoval už v Kóbe v roku 1995 v rámci charitatívnej akcie pre obete zemetrasenia. Skladba sa nachádza na jeho albume *Cello Moods* a bola uvedená olympijským krasokorčuliarom Yuka Satom v roku 1999.

V rokoch 2011 a 2013 Kouchak vystúpil s ruskou piesňou "Temná je noc".

Vystupoval so skladbou Šeherezáda na oficiálnej otváracej ceremónii na Emirates Airline Festival v marci 2015,, pričom sa táto skladba stala oficiálnou znelkou festivalu v roku 2016.

### Dobročinné aktivity

V roku 2010 pomohli spoločne s šachistm Stuartom Conquestom podporiť vznik dvoch obrovských šachovníc pre deti v londýnskom Holland Parku a v parku Meadows v Edinburgu. Neskôr tiež podporil projekt šachovnice s motívmi rozprávky Alenka v ríši divov. Pre britskú šachovú charitatívnu organizáciu CSC potom zložil znelku "Moving Forward". V roku 2011 založil detský zbor Tsubasa, ktorý otvoril festival Matsuri a ktorý v roku 2012 koncertoval na 60. výročie vlády kráľovnej Alžbety na Trafalgarskom námestí s piesňami Jupiter zo Suity planéty od Gustava Holsta. V roku 2016 sa hrali jeho skladby, oslavujúce ženy ako šachové kráľovné, v londýnskom Britskom múzeu a v New Yorku.

Diskografia
-----------

* *Space Between Notes* (2017)
* *Comme d'Habitude* (2011)
* *Midnight Classics* (2008)
* *Forever* (2001)
* *Watercolours* (1999)
* *Première Impression* (1997)
* *Cello Moods* (Sakura)

Referencie
----------

1. ↑   *Fairway Galle Literary Festival 2018* [online]. [Cit. 2018-01-27]. Dostupné online.
2. 1 2   *London Chess Classic 2012* [online]. londonchessclassic.com, [cit. 2012-11-30]. Dostupné online.
3. ↑   *London Gala concert in memory of the Arctic Convoys 1941–1945* [online]. [Cit. 2013-04-23]. Dostupné online.
4. ↑   *the 2015 festival is here* [online]. [Cit. 2015-03-11]. Dostupné online.
5. ↑   *Line up of authors for Emirates Festival of Literature revealed;News* [online]. [Cit. 2015-10-19]. Dostupné online.
6. ↑   *Making mates on giant chessboard in Holland Park | News* [online]. Thisislondon.co.uk, 1 November 2010, [cit. 2011-09-25]. Dostupné online.
7. ↑   *Giant chess board bid to fight child obesity | News* [online]. news.scotsman.com, 17 April 2013, [cit. 2013-04-18]. Dostupné online.
8. ↑   *£350,000 Alice chessboard and a white rabbit at Fortnum's | News* [online]. news.standard.co.uk, 24 April 2013, [cit. 2014-02-09]. Dostupné online.
9. ↑   *Smart move young man | News* [online]. thesundaytimes.co.uk, 30 March 2014, [cit. 2014-01-11]. Dostupné online.
10. ↑   *CSC Chess in Schools and Communities* [online]. chessinschools.co.uk, [cit. 2013-12-27]. Dostupné online.

Externé odkazy
--------------

* Oficiálna stránka